misbrugskrav
Misbrugskrav er krav mellem ægtefæller i forbindelse med ægteskabets ophør. Kravet skyldes, at den ene ægtefælle har misbrugt sin råderet over sin delingsformue og herved formindsket den til skade for den anden ægtefælles boslodskrav. Fx kan der være tale om større gavedispositioner kort tid før ægteskabets opløsning. Et berettiget krav indebærer, at ægtefællernes fællesbo skævdeles til fordel for den ægtefælle, som har foretaget misbruget.